**Ți-am prins numele în palmă...**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ți-am prins numele în palmă

Și l-am dat azi de pomană

Gurii mele ce cerșea

De pe cer o mândră stea...

Și când mi-a ajuns pe buze,

Numele și-a cerut scuze:

“Poate nu sunt ce-ai cerut!

Poate nu sunt ce ai vrut!”

De pe buze la urechi,

Numele Tău în perechi

De silabe a ajuns...

Și atunci mi-a fost de-ajuns

Să-nțeleg că al Tău nume

Îmi va fi de-acum în lume

Călăuză ca o stea

Ce-mi va lumina cărarea.

O cărare către Tine

Presărată cu suspine

Căci în numele Tău este

Adevărul din poveste.

Isus e numele prins

În palma ce am întins!